TACLOBAN CITY- Sasadhan ha sulod hin tulo ka adlaw, bago ngan mahuman an pagbisita ni Pope Francis ha Leyte an kadagatan nga nagpapalibot ngan harani ha Daniel Z. Romualdez Airport ha San Jose Siyudad han Tacloban.
Ginkompirma mismo ni Chief Superintendent Asher Dolina, direktor han Police Regional Office-8 nga waray may tutugutan nga magpalaot ha Cancabato Bay, ha atubangan mismo han airport ngan maging an sinirangan nga parte han airport. Waray gihapon tutugutan nga kumadto ha pangpang han dagat nga harani ha mao nga paluparan.
Magpapatrolya an Coast Guard ngan Maritime Police ngan dadakpon an hin-o man nga matalapas ha ginpatuman nga sailing ban.
Gagamiton kumo exit points para ha medical emergencies an kadagatan nga nagppalibot han Daniel Z. Romualdez Airport o kun Tacloban Airport para ha mga deboto o kun hin-o man an matambong ha Papal Mass nga pagbubuhaton ha mao nga paluparan yana nga Enero 17.
Ini mismo in ginkompirma ni Chief Superintendent Asher Dolina, direktor han Police Regional Office-8.
Matungod kay may-ada na bangka nga andam magdul-ong ha mga pasyent tikadto naman ha Balyuaan port, atubangan hiton City Hall.
Pag-abot naman ha Balyuan port, may naka stand by na ngadto nga mga ambulansiya nga magdudul-ong naman ha mga pasyente ha Eastern Visayas Regional Medical Center o h ib pa ng ospital nga gin-aprobahan han Department of Health.
Dugang pa ni Dolina, para ha mg deboto nga naka saky hin mga motorboats in pwede dumaong an ira mga ginsasakyan ha parte han San Jose nga waray gindeklar kumo no sailing zone.
Tatapoon naman hira hin security personnel ngasn idudul-ong tikadto Manlurip ngan mahuman in mabiyahe naman tikadto ha airport.
Kaparte ha security preparations han security forces an no sailing zone ha nagtitika harani na nga pagbisita ni Pope Francis.
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn